open-index/open-wikipedia-markdown huggingface dataset:
Антони Марсијал

**Антони Жоран Марсијал** (роден на 5 декември 1995 година) — француски фудбалер,  напаѓач на Монтереј и на француската репрезентација.

Тој започнал да се занимава со фудбал во младинските категории на КО Лес Улис каде што некогаш првите чекори ги направиле и Тјери Анри и Патрис Евра. На 14 годишна возраст тој бил забележан од скаутите на Лион, и истата година се пресели во академијата за млади играчи на клубот. На 30 јуни 2013 година тој се преселил во Монако за 6 милиони евра. По две сезони во Монако каде се афирмирал како играч, во 2015 година Манчестер Јунајтед ја откупил клаузулата од неговиот договор во вредност од 36 милони евра, а обесштетувањето може да порасне до 57 милиони евра во зависност од неговиот настапи. Ова била највисоката сума платена за еден тинејџер во фудбалската историја, дури и без потенцијалниот пораст.

Марсијал ги има поминато речиси сите млади категории на француската репрезентација, а своето деби за сениорската селекција го имал во 2015 година. Тој бил повикан во составот и за Европското првенство 2016 на кое Франција како домаќин стигнала до финалето во кое загубила од Португалија.

Во 2015 година Марсијал ја добил наградата *[[Златно момче (награда)|Златно момче]]* за најдобар играч во Европа под 21 година.

## Животопис
Потеклото на Марсијал е од Гваделуп. Неговиот постар брат Јохан Марсијал, е професионален дефанзивец на Троја кој настапуваше за француската репрезентација под 21 години. Неговиот друг постар брат Дориан настапува за сениорскиот тим на Лес Унис...Семејството Марсијал има поставено висок акцент на образованието на нивните деца Неговите тренери во младоста го опишуваат како срамежлива и тивка личност.

## Технички одлики
Тој игра на позицијата напаѓач, но честопати тренерите го користат и како крилен напаѓач.

## Титули
### Клупски
#### Манчестер Јунајтед
*** [[ФА Куп]]** (1) : 2015–2016
*** [[Лига куп]]** (1) : 2016-2017
*** [[Лига Европа]]** (1) : 2016-2017
*** [[ФА Комјунити Шилд|Комјунити Шилд]]** (1) : 2016

### Репрезентативни
#### Франција
* Европско првенство : вицешампион 2016

## Наводи

## Надворешни врски

*France profile  at FFF
*Just Football profile

Категорија:Француски фудбалери
Категорија:Фудбалери на ФК Монако
Категорија:Фудбалери на ФК Олимпик Лион
Категорија:Фудбалери на ФК Манчестер Јунајтед
Категорија:Фудбалери на ФК Севиља
Категорија:Фудбалери на ФК АЕК Атина
Категорија:Фудбалери на ФК Монтереј
Категорија:Фудбалери од Примера Дивисион (Мексико)
Категорија:Родени во 1995 година
Monolit

**Монолит** — хеви метал музичка група основана 1988 година во Мостар, Босна и Херцеговина. Била основана од страна на членовите Слободан Ерњаковиќ, Предраг Глоговац, Златко Мехиќ, и Марин Баго. Групата важела за една од првите треш метал состави во Југославија. Позначајно музичко остварување од 1980–тите им била демо снимката со три песни *Demo 89* која привлекла внимание на алтернативната музичка сцена. Монолит се распаднале во 1992 поради војната во Југославија, но се обединиле во 2006. Оттогаш издале два студиски албуми.

## Членови
### Актуелни
*Слободан Ерњаковиќ – вокали, гитара (1988–сѐ уште)
*Предраг Глоговац – гитара (1988–сѐ уште)

### Поранешни
*Златко Мехиќ – тапани (1988–1993)
*Марин Баго – бас гитара (1988–1993)
*Драган Настиќ – вокали (1991)
*Саша Капор – гитара (1991)

## Дискографија
**Demo 89* (1989)
**Arcana Balkanica* (2008)
**Deimos Tapes* (2012)

## Надворешни врски
* MySpace.com
* Bosnian-metal.blogspot.com
* Metal-archives.com

Категорија:Музички групи основани во 1988 година
Категорија:Босански музички групи
Категорија:Треш метал музички групи
Нерв луталник

**Нервот луталник** претставува мешовит нерв кој излегува од продолжениот мозок. Се протега од черепот преку вратот и градната празнина доаѓа до абдоменот каде завршува. Во неговиот состав влегуваат моторни, чувствителни и парасимтапички влакна. Со моторните влакна тој ги инервира мускулите од голтникот, гркланот и мекото непце. За истите органи вагусот дава чувствителни влакна. Со прасимпатичките влакна тој ги инервира органите на градниот кош и абдоменот.

Категорија:Мозочни нерви
Лорик Цана

**Лорик Агим Цана** ( во ) — поранешен албански професионален фудбалер кој во кариерата настапувал за екипите на Пари Сен Жермен, Олимпик Марсеј, Сандерленд, Галатасарај, Лацио, Нант, и фудбалската репрезентација на Албанија. Цана со своите 93 настапи во националниот дрес важи за фудбалерот со најмногу настапи за албанската репрезентација. Неговата репрезентативна кариера траела од 2003 до неговото пензионирање во 2016. Цана бил капитен на Албанија на нејзиното прво големо натпреварување, Европското првенство во фудбал 2016 одржано во Франција.

Цана играл во најквалитетните фудбалски првенства во Франција, Англија, Италија, и Турција, туку вклучувајќи ги и фудбалските соперници Пари Сен Жермен и Олимпик Марсеј на почетокот на неговата кариера. На свои 16 години бил поканет на проба во Арсенал, но не заминал бидејќи му било одбиено барањето за британска виза. Професионалната фудбалска кариера ја започнал во екипата на Пари Сен Жермен пред да премине во Олимпик Марсеј во 2004. Во 2009 направил трансфер во Сандерленд и станал првиот албански фудбалер кој настапил во англиската Премиер лига. Подоцна се приклучил на најтрофејниот турски клуб Галатасарај. По две години во Турција преминал во италијански Лацио, каде останал четири сезони. Во 2015 се вратил во Франција, потпишувајќи двегодишен договор со екипата на Нант.

Цана своето деби за албанската репрезентација го имал во јуни 2003 на 19 годишна возраст. Можел да избира дали би настапувал за репрезентациите на Албанија, Швајцарија, или Франција, бидејќи имал пасоши од трите земји. Иако има најмногу настапи за албанската репрезентација, Цана постигнал само еден гол во националниот дрес, и тоа во 2005 на пријателскиот натпревар против Азербејџан.

## Признанија
### Клупски
;Пари Сен Жермен
*Лига 1 2. место: 2003–04
*Француски куп: 2003–04; финалист: 2002–03,
*Суперкуп финалист: 2004

;Олимпик Марсеј
*Лига 1 2. место: 2006–07, 2008–09
*Француски куп финалист: 2005–06, 2006–07

;Лацио
*Копа Италија: 2012–13; финалист: 2014–15
*Супер куп финалист: 2013, 2015

### Поединечни
*Албански фудбалер на годината (3): 2004, 2005, 2006
*Албански фудбалер на годината според навивачите (1): 2009

## Статистика
### Клупска
 

### Репрезентативна
 

## Наводи

## Надворешни врски

* 
* 
* 
* 
* Lorik Cana  at OM.net 
* Lorik Cana at Yahoo Sports
* 

Категорија:Албански фудбалери
Категорија:Фудбалери на ФК Париз Сен Жермен
Категорија:Фудбалери на ФК Олимпик Марсеј
Категорија:Фудбалери на ФК Лацио
Категорија:Фудбалери на ФК Нант
Категорија:Фудбалери на ФК Галатасарај
Категорија:Фудбалери на ФК Сандерленд
Категорија:Француски фудбалери
Категорија:Живи луѓе
Мирза Делибашиќ

**Мирза Делибашиќ** (,  - , ) – босанскохерцеговски кошаркар. Вброен е меѓу 50 лица кои најмногу придонеле за Евролигата.

## Играчка кариера
### Клупска кариера
Блескавата спортска кариер ја започнал во 1968 година кога станал пионерски првак на Босна и Херцеговина во тенис. Член на кошаркарскиот клуб Слобода од Тузла станал во 1968 година и во него останал до 1972 година, кога преминал во КК Босна од Сараево кога го одиграл и првиот натпревар против КК Југопластика од Сплит.

Бил првак на СФР Југославија и Европа и го освоил Купот на Југославија во кошарка. За КК Босна одиграл 700 натпревари и постигнал околу 14 000 кошеви. Со екипата на Босна бил и вицешампион на светот, на клупското светско првенство во 1979 година кое се одиграло во Бразил. После играњето во Босна, играл за Реал Мадрид каде во 1983 година заради излив на крв во мозокот морал трајно да се повлече од активното играње.

### Репрезентативна кариера
Во дресот на репрезентацијата на Југославија (одиграл 176 натпревари и постигнал 1.759 бода) ref>KK Bosna: Mirza Delibašić  бил првак на Балканот, Европа, светот и олимписки победник.

## Тренерска кариера
Мирза Делибашиќ бил првиот селектор на кошаркарската репрезентација на БиХ. на Европското првенство во Германија во 1993 година под негово водство кошаркарската репрезентација на БиХ го освоиле осмото место. Во 1995 година поднел оставка на селекторското место.

## Спортско административна кариера
Бил директор на КК Босна на кое место останал до смртта во 2001 година.

## Признанија
Добитник е на многу спортски и општествени признанија.
* Во 1980 година избран е за најдобар кошаркар во Југославија.
* Четири пати бил избран за најдобар спортист на Босна и Херцеговина, а пет пати за најдобар спортист на градот Сараево. 
* Во 2000 година избран е за спортист на столетието во Босна и Херцеговина.
   
## Спомен
*Спортската сала во Скендерија денес го носи името „Сала Мирза Делибашиќ“
* Во негов спомен од 2005 година се игра меѓународен кошаркарски турнир „Меморијал Мирза Делибашиќ“.

## Наводи

Категорија:Босанскохерцеговски кошаркари
Кристијан Ериксен

**Кристијан Данеман Ериксен** (дански: Christian Dannemann Eriksen, роден на  година) — дански фудбалер,  на  и на данската репрезентација.

Сметан за еден од најдобрите играчи во историјата на данскиот фудбал и еден од најдобрите играчи од средниот ред на својата генерација, Ериксен се афирмирал во холандскиот клуб , со кој освоил три последователни титули во холандското првенство (2010-2011, 2011-2012 и 2012-2013), еден Куп на Холандија (2009-2010) и еден Суперкуп (2013). Во 2013 година, тој се преселил во , со кој стигнал до финалето на Лигата на шампионите (2019). Од 2020 до 2021 година играл за Интер, со кого ја освоил Серија А (2020-2021) и стигнал до финалето на Лига Европа (2020).

Своето деби за Данска го имаше во март 2010 година, и набргу потоа како најмлад фудбалер настапил на Светското првенство 2010 во Јужна Африка. Со својата репрезентацијата тој учествувал на две Светски (2010 и 2018) и две Европски првенства (2012 и 2020). Моментално го зазема петтото место во репрезентацијата по бројот на настапи и по бројот на постигнати голови со 111 настапи и 38 голови.

На индивидуален план, Ериксен пет патти бил добитник на наградата Дански фудбалер на годината (2013, 2014, 2015, 2017, 2018), што е рекорд со една повеќе од Бријан Лаудруп.

## Титули
### Клупски
#### Ајакс
*** [[Ередивиси]]** : 3
: 2010-2011, 2011-2012, 2012-2013
*** [[Фудбалски куп на Холандија|Куп на Холандија]]** : 1 
: 2009-2010
*** [[Суперкуп на Холандија]]** : 1 
: 2013

#### Интер
*** [[Серија А]]** : 1 
: 2020-2021

### Поединечни
*Талент на годината во Ередивиси: 1
: 2010-2011
*Дански фудбалер на годината: 5 (рекорд)
: 2013, 2014, 2015, 2017, 2018
*ПФА Тим на годината: 1
: Премиер лига 2017-2018

## Наводи

## Надворешни врски

*Christian Eriksen at tottenhamhotspur.com
* 
* Christian Eriksen at Topforward
* Danish national team profile 

Категорија:Дански фудбалери
Категорија:Фудбалери на ФК Ајакс
Категорија:Фудбалери на ФК Тотенхем
Категорија:Фудбалери на ФК Интер
Категорија:Фудбалери на ФК Брентфорд
Категорија:Фудбалери на ФК Манчестер Јунајтед
Категорија:Живи луѓе
Албин Бруновски

мини|десно|250px|Банкнота 10 круни. Дизајнер А. Бруновски

**Албин Бруновски** (), (,  -  , ) — словачки сликар и графичар, претставник на имагинативниот реализам. Работел како педагог на Високата школа за ликовни уметности во Братислава.

## Образование и значење
Бруновски студирал на Високата школа за ликовна уметност кај Винсент Хложњик. Оваа школа била позната по високата уметничка и техничка подготовка во графичката уметност и нејзината хуманистичка перспектива. На основачот како и на многу од неговите студенти, големиот циклус на Гоја „Ужасите на војната“ им служел како модел.

Како со време еволуирале разните техники кои ги владеел, така еволуирала и неговата уметничка визија. Кога бил млад, Бруновски покажувал надреалистички тенденции, дефинирани како тенденција кон индивидуализам и апсурдност и непроверена игра на потсвесното. Подоцна неговото дело станало покритично кон Човекот во однос на самиот и општеството.

Спаѓал во најзначајните словачки графичари и илустратори на крајот на XX век. Во своето дело ја развива поетиката на имагинативниот реализам и своето дело понекогаш го обележува со иронија. Слика на дрво со минијатуристичка техника и често користи акватинта. Илустрирал книги за возрасни и деца.

## Животопис
Бруновски бил професор на Високата школа за ликовна уметност во Братислава каде ја водел катедрата за применета уметност и книжевна графика, а од 1989 година станал и нејзин декан. Во 1990 година се повлекол од академијата и бил уметнички активен.

## Одлики на неговото дело
Композициските елементи се изразита симетрија, урамнотеженост и хармонично формирање на елементите и освен присутноста на митолошки битија блиски на античките филозофи и тоа го доведува во врска со антиката. Средновековната уметност и симболиката како и ренесансата, исто така влијаеле на неговото творештво. Ги има виртуозноста на Албрехт Дирер, снагата на Микеланџело Буонароти и сфуматото на Леонардо да Винчи како и апокалиптичните визии на Хиеронимус Бош. Споменувањето на великаните на уметноста се веродостоен доказ за вреднување на творештвото на Албин Бруновски. Во неговите графики се чувствуваат реминисценции на уметностите на разни народи, различни општествени политички уредувања, религиозни определби и разни филозофско-идеолошки концепции.

## Дела
* Бруновски ги изработил последните банкноти за Чехословачка
* Меѓу 1964 и 1990 година изработил предлози за 30 поштенски марки
* Од 1970 година до смртта изработил 105 екслибриси

## Признанија
* 1968 година ја добил државната награда на Клемент Готвалд
* 1985 година ја добил титулата национален уметник.
## Наводи

## Литература
* Nový žvot br.2 članok Albin Brunovský, Pavel Čáni, Báčsky Petrovec 1987.
* de Wikipedia

## Надворешни врски

* Biographie Albín Brunovský 
* Abbildungen einiger Werke von Albín Brunovský

Категорија:Сликари
Категорија:Словачки сликари
Категорија:Графичари
Категорија:Словачки графичари
Категорија:Модерни сликари
Лиеж-Бастоњ-Лиеж 2016

**Лиеж-Бастоњ-Лиеж 2016** — 102. издание на велосипедската еднодневна трка Лиеж-Бастоњ-Лиеж, која се одржала на 24 април како тринаесетти настан во сезоната на Светската турнеја и четврт велосипедски монумент во сезоната. Трката била на самиот крај на пролетната класична сезона.

Се одржала на патека долга 248 километри, која започнала во Лиеж, упатена кон Бастоњ и се вратила во Лиеж пред да заврши во Анс. Рутата вклучувала многу ридови, особено во завршните 70 километри, кои биле главна потешкотија на трката. Првично требало да се одржи на патека долга 253 километри, но поради лошите временски услови била скратена. Алехандро Валверде () бил бранител на титулата и бил меѓу фаворитите за победа, по неговата победа на Флеш Валон претходната недела.

Одлучувачкиот потег на трката бил на завршното искачување, каде Михаел Албасини () отпочнал бегство. Групата од четворица спринтала за победа, при што Ваут Пулс () победил пред Албасини и возачот на,  Руј Кошта.

## Екипи

Бидејќи Лиеж-Бастоњ-Лиеж е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Седум професионални континентални екипи биле дополнително поканети, со што била заокружена главната група од 25 екипи.

## Поредок
### Завршен пласман

## Наводи

## Надворешни врски
* 
* 

Категорија:Лиеж-Бастоњ-Лиеж
Категорија:Светска турнеја на UCI 2016
Категорија:Белгија во 2016 година
Аргентински пезос

**Пезос** (established as the *peso convertible*)  — официјална валута на Арентина, идентификувана со симболот $. Таа се дели на 100 сентави. Нејзиниот код е ISO 4217* 'АРС' *. Пезос е исто така и име за неколико претходни аргентински валути. Сегашниот пезос е во употреба од 1992 година, кога го заменил аргентинскиот аустрал кој бил погоден со хиперинфлација. Односот на замена бил  10.000 аустрали за 1 конвертибилен пезос. Бил наречен конвертибилен бидејќи за секој пезос во оптек на Централната банка на Аргентина во девизни залихи имала еднаква противвредност во американски долари. Но,во 2001 година земјата била погодена со економска криза, па курсот веќе не е врзан за американскиот долар туку слободно флуктуира.

Банкнотите и монетите ги издава Централната банка на Аргентина, и тоа: монети од 5, 10, 25, 50 центави и 1 пезоса, и монети од 2, 5, 10, 20, 50 и 100 пезоси.

Официјалниот курс се движи околу 3 пезоси за американски долар во периодот од 2002-2008 година, односно околу 4 пезоси за периодот 2009-2011 година, и ги надмина 6те пезоси во ноември 2013 година, со 6,5 пезоси во текот на декември 2013 година. Во октомври 2014 година, девизниот курс беше околу 8 пезоси на доларот, до февруари 2015 година, тој достигна дури 10 пезоси за американскиот долар, а до декември истата година, 13 пезоси за американскиот долар, по рекордот од 14.

## Наводи

## Надворешни врски

* Централна банка Аргентине
*   

Категорија:Валути
Категорија:Јужноамерикански валути
Категорија:Пезос
Категорија:Валути во оптек
Микулаш Галанда

мини|Мајка со дете, 1934
мини|Мајка, 1937
**Микулаш Галанда** (), (,  -  , ) — познат словачки сликар, графичар и илустратор, спаѓа во најзначајните претставници на словачката модерна уметност. Погребан е на Националните гробишта во Мартин.

## Животопис

Роден е во Мала Вјеска близу Турчјанске Теплице. Од 1914 до 1916 година студирал на Академијата за ликовни уметности во Будимпешта. Во 1922 година студирал на Академијата за уметност, архитектура и дизајн во Прага каде студирал во класата на проф. Брунер.  Од 1923 до 1927 година студирал на Академијата за ликовни уметности во Прага кај професорите Аугуст Бремсе и Франц Тиле.

Починал ненадејно на 5 јуни 1938 година во Братислава.

## Кариера
По завршените студии Микулаш Галанда работел како наставник во средна школа во Братислава, во 1933 година станал редовен професор во школата за уметнички занаети.

Во почетокот на триесеттите година на XX век излегол пред јавноста со пријателот Људовит Фул со манифестот „Приватни писма на Фул и Галанда“ во кои го изразиле мислењето дека треба да се заврши со старите уметнички методи и манири и дека треба да се направи простор за нови постапки и средства кои одговараат на модерниот човек на XX век.

## Изложби и дела
Освен многуте изложби по цела Чехословачка, своите дела ги излагал во Њујорк, Москва и во 1937 година на Светската изложба во Париз каде добил сребрен медал за книжна графика и илустрација.

Од 1991 година во Турчјанске Теплице, во неговиот дом, е отворена негова постојана изложба.

Меѓу неговите најпознати слики спаѓаат:
*Мајка
*Стоечки женски акт
*Словачко семејство
*Ајдуци

## Надворешни врски

* Gymnázium Mikuláša Galandu v Turčianskych Tepliciach 

Категорија:Сликари
Категорија:Графичари
Категорија:Словачки сликари
Категорија:Словачки графичари
Људмила Пајдушакова

**Људмила Пајдушакова** (29 јуни 1916 – 6 октомври 1979) била словачки астроном.

Се специјализирала за сончева астрономија, и открила неколку комети, меѓу кои периодичната комета 45P/Хонда-Мркос-Пајдушакова, и не периодичните комети C/1946 K1 (Пајдушакова-Ротбарт-Вебер), C/1948 E1 (Пајдушакова-Мркос), C/1951 C1 (Пајдушакова) и C/1953 X1 (Пајдушакова).

Своите набљудувања на небото ги вршела од опсерваторијата „Скалнате Плесо“, и е избрана за трет директор на опсерваторијата во периодот од 1958 до 1979 година. Од 1962 до 1974 година била претседател на Словачкото астрономско друштво.

Астероидот 3636 Пајдушакова е наречен по неа, а кој е откриен на 17 октомври 1982 година од чешкиот астроном Антонин Маркос во опсерваторијата Клет.

## Наводи

## Надворешни врски
* BAICz '''31''' (1980) 128

Категорија:Родени во 1916 година
Категорија:Починати во 1979 година
Категорија:Словачки астрономи
Категорија:Откривачи на комети
Марина Вјазовска

**Марина Вјазовска** (украински: Марина В'язовська); родена во  година) е украинска математичарка, позната по тоа што во 2016 година го решила проблемот на сферно пакување во димензијата 8 а во соработка со други научници, во димензијата 24. Претходно овој проблем бил решен само за три или помалку димензии, а доказот за тридимензионалната верзија (Кеплерова претпоставка) барал исцрпни компјутерски пресметки. Наспроти ова, доказот на Вјазовска за димензиите 8 и 24 е „неверојатно едноставен”.

Како студент на киевскиот национален универзитет „Тарас Григорович Шевченко“, Вјазовска се натпреварувала на меѓународниот математички натпревар за универзитетски студенти во 2002, 2003, 2004 и 2005 година и била меѓу првите во 2002 и 2005 година. Дипломирала во 2010 година на Институтот за математика при Националната академија на науките на Украина, а во 2013 година докторирала на Универзитетот во Бон. Нејзината докторска дисертација, *Модуларни функции и специјални циклуси*, се занимава со аналитичка теорија на броевите, а ментор ѝ бил Дон Цагир.

Покрај тоа што е позната по својата работа на полето на сферното пакување, Вјазовска е позната и по своето истражување на сферните дизајни, што го вршела во соработка со Бондаренко и Радченко. Заедно со нив ја докажала претпоставката на Коревар и Мејерс за постоење на мали шари во произволните димензии. Овој резултат бил едан од придонесите за кои нејзиниот соработник Адриј Бондаренко ја освоил наградата „Васил А. Попов“, во 2013 година.

Во јули 2022 г. Вјазовска била наградена со престижниот Филдсов медал.

## Наводи

Категорија:Украински математичари
Категорија:Носители на Филдсовиот медал
Категорија:Математичарки
Категорија:Живи луѓе
Елсалвадорски колон

**Елсалвадорски колон** (шп. colón salvadoreño) — официјална валута на Ел Салвадор од 1892 до 2001 година, кога била земенета со американски долар. Таа е поделена на 100 центави и нејзиниот код е ISO 4217. Валутата беше именувана на шпански познатиот морепловец Кристофер Колумбо, познат како Кристобал Колон шпански.

## Моментален симбол

Симболот за колонот е * C * со две коси црти. Симболот "₡" има Unicode - код точка U + 20A1, и на децимална застапеност  8353. Во HTML тој може да биде внесен како &amp;#8353;. Знакот на колонот не треба да се меша со центите знак (¢), која има код точка U + 00A2 во Уникод (или 162 во децимали), или со ганските цеди знак ₵, која има код точка U + 20B5 во Уникод (или 8373 во децимална).
Сепак, најчесто е на располагање симбол проценти "¢" и често се користи локално за да се одреди колонот во цената ознаки и реклами.

## Монети
Колон го замени пезосот на исто ниво, од 1 и 5 центави монети издадени пред 1919 година, и продолжи да се издадава без дизајнерски промени по воведувањето на колон центавите биле воведени заедно со помали сребро 25 центави. И двете беа заменети со никел монети во 1970 година. Во 1974 година, беа воведени никел-месинг 2 и 3 центави монети, проследено со 1 колон монети во 1984 година.

## Банкноти
На 31 Август 1934 година, новата банкарска институција се стави во промет на првото семејство на банкноти во историјата на Ел Салвадор. До 1934 година, книжните пари биле издавани од страна на приватни банки. Три банки издавале банкноти, * Банко Комерцијал Агрикола *,  * Банко Оцидентал * и * Банко Салвадерано *. Тие се издадени во една, пет, десет, дваесет и пет и сто колони, со додавање на две и педесет колони банкноти во 1955 година. Последните 2 колони банкноти датираат од 1976 година и последиот 1 Колон бил издаден во 1982 година, додека банкнотата 200 колони во 1997 година.

## Наводи

*
*
*

Категорија:Валути
Категорија:Јужноамерикански валути
Категорија:Пезос
Нориљск

**Нориљск** () — индустриски град во Краснојарскиот крај, Русија, сместен над Северниот Поларник, источно од реката Енисеј и јужно од Тајмирскиот полуостров. Неговото постојано население изнесува 175.000 жители. Со привремените жители населението достигнува 220.000.

Тој претставува најсеверниот град со повеќе од 100.000 жители и втор најголем град (по Мурманск) во Северниот Поларник.

Градот бил основан во 1935 година.

## Наводи

*
Категорија:Градови во Русија
Категорија:Градови во Краснојарскиот крај
Даша од Севастопол

мини|400x400пкс|Биста на Даша од Севастопол на зграда во Севастопол.
**Дарија Лаврентиевна Михајлова** (Дарья Лаврентьевна Михайлова) (ноември 1836 &ndash; 1892) била руска болничарска во текот на опсадата на Севастопол во Кримската војна. По овие настани, таа станала позната како **Даша од Севастопол или Даша Севастополска** (Даша Севастопольская). Се смета за една од основачите на современото болничарство, заедно со Флоренс Најтингел.

## Животопис
Дарија Михајлова е родена во село во Казанската губернија. Татко ѝ бил морнар во  руската морнарица, и бил убиен во Битката кај Синоп во 1853 година. На 17 години била сирак кога избувнала Кримската војна во 1853 година.

Заминала на боиште за да им помага на руските војници, во текот на Битката кај Алма. Основала болничка единица, и се смета дека била првата медицинска сестра доброволец во Кримската војна. По војната, царот Николај I ја наградил со „Орден на Св. Владимир“ и златна медаља „За заслуги“. Исто така, добила и парична награда, 500 сребрени рубљи, како и една илјада сребрени рубљи откако се омажила со војникот Максим Кворостов, во 1855 година.

Астероидот 3321 е наречен според неа (3321 Dasha 1975 TZ2 Darya Lavrentyevna Mikhailova).

## Наводи

Категорија:Родени во 1836 година
Категорија:Починати во 1892 година
Категорија:Личности од Кримската војна
Категорија:Руски медицински сестри
Биро за јавна безбедност

**Биро за јавна безбедност при МВР** — орган на министерството за внатрешни работи под чија надлежност е униформираната полиција и кој ги врши полициските работи во министерството. БЈБ е одговорно за јавната безбедност, врши надзор и контрола врз работата на подрачните единици на полицијата, и одговара за подготвеноста на полицијата за дејствување во сложени безбедносни операции. Со бирото раководи неговиот директор кој го именува и разрешува Владата на Македонија. Актуелен директор е Александар Јанев.

## Наводи

Категорија:Министерство за внатрешни работи на Македонија
Ирански ријал

**Ирански ријал** (; ISO 4217 code **IRR**) — официјална валута на Иран.*'

Иако "[[Иранскиот Томан|Томан]]" веќе не е официјална единица на иранската валута, Иранците најчесто ги изразуваат сумите на парите и цените на стоките во "[[Ирански Томан|Томани]]". За таа цел, еден "Томан" е еднакво на 10 ријали. И покрај оваа употреба, сумите на парите и цените на стоките се речиси секогаш напишани во ријали. На пример, знакот до векната леб во продавница ги има цените во ријали, на пример, "10.000 ријали", иако на службеник, ако треба, би рекол дека трошоците за леб се "1000 томани". Не постои официјален симбол на валутата, но иранскиот стандард [[ISIRI]] 820 дефинира симбол за употреба на машини (да се спомене дека тоа е измислица на самата комисија на стандардите) и два ирански стандарди ISIRI 2900 и ISIRI 3342 се дефинираат како карактер код, за да се користи за тоа. Кодот *Unicode'' стандард има дефинирано карактер на компатибилност. Иранскиот риал девалвирал во јули 2013 година на половина од претходната вредност, додека владата го намали субвенционирањето на девизниот курс во однос на доларот. Во декември 2016 година, Владата на Иран најави дека ќе се промени валутата во земјата од риал со најчесто користениот Томан.  Поради потреба на иранскиот парламент, тие ја потвдрија промената.

## Поврзано

* Iranian qiran
* Iranian toman
* International rankings of Iran in economy
* Shetab Banking System
* Economy of Iran
* Iranian Oil Bourse
* Saudi riyal (﷼ )

## Наводи

## Надворешни врски
* Iran Collection, a website about Persian banknotes and coins since Qajar era. 
* Central Bank of Iran - Statistics 
* (information on currency exchange and credit card payment)
;Videos
* Iran's gold and currency markets Iran's gold and currency markets (PressTV 2012)
* Gold market and currency exchange in Iran - Part I Part II Part III (PressTV)
*  (PressTV)

Категорија:Валути во оптек
Категорија:Валути
Категорија:Азиски валути
Светлана Григорјан

**Светлана Рубени Григорјан** (,  – ) - ерменска глумица, наградена со наградата *Народна глумица на Ерменија*.

## Животопис
Светлана Григорјан е родена во Ереван. Настапувала на сцена од тринаесет годишна возраст. По дипломирањето на Институтот за уметност и театар во Ереван, Вардан Аџеман ѝ понудил работно место во „Театарот на комедија“ во Ереван. каде работела до крајот на работниот век.

Григорјан е позната по улогите во комедиите во матичниот театар, како на пимер улогата на Роза во *Такси, такси* и други.

Во 2011 година, претседателот на Ерменија на Светлана Григорјан ѝ ја доделил наградата од прв степен за „заслуги во татковината“, поради „нејзините придонеси за развој на театарската уметност, за нејзините високи глумечки вештини и за создавањето на постојани карактери“. Таа исто така на својот 80-ти роденден ја добила и наградата **[[Акоп Мегапарт]]** за своите заслуги.

Умрела на возраст од 83 години, на 12 мај 2014 година.

## Наводи

Категорија:Ерменски глумци
Категорија:Народни уметници на Ерменија
Алжирски динар

**Динар** () (симбол:  или **DA**; code: **DZD**) – е валута на Алжир. Еден динар се состои од 100 сантими (), а го издава Алжирската банка.

Динарот е воведен на 1 април 1964 година како замена за алжирскиот нов франк по курс од 1 динар за еден франк.

Постојат банкноти од 100, 200, 500, 1000 и 2000 динари и монети од 1, 2, 5, 10, 20, 50 и 100 динари.

## Наводи

Категорија:Валути
Категорија:Валути во оптек
Категорија:Африкански валути
Ирачки динар

**Ирачки динар** () (симбол: **د.ع**; code: **IQD**) – е валута на Ирак. Ирачкиот денар е поделен на 1 000 филса. Во 2010 година инфлацијата изнесувала 1,66%.

Пред динарот се користела индиската рупија. Динарот како валута е воведен во 1932 година.

Во употреба се монети од 25, 50 и 100 динари, и банкноти од 50, 100, 250, 500, 1 000, 5 000, 10 000 и 25 000 динари. . Ги издава Централната банка на Ирак.

## Надворешни врски

* Централна банка на Ирак

Категорија:Валути
Категорија:Валути во оптек
Категорија:Африкански валути
Узбечки сом

:

**Узбечки сом** (*узбечки: -{O‘zbek so‘m / Ўзбек сўм}- *, ИСО 4217: **УЗС**) — официјална валута на Узбекистан. Се дели на 100 тијини. За време на Совјетскиот Сојуз, Казахстан, Киргистан и Узбекистан,  советската валута ја нарекувале *сом* (или *сум*) и како таков назив бил пишан на самите банкноти и монети на рускита рубља со останатите називи за рубљата на јазиците на останатите социјалистички советски републики. Така било и после распадот на СССР, Узбекистан го задржала називот сом за својата валута. Зборот „сом“ е од туркиско потекло и значи „чисто злато“. Едно време после распадот на СССР, Узбекистан уште некое време ја користел руската рубља како своја валута, сè до 15 ноември 1993 година, кога биле  претставени сопствените монети. Не биле издавани монети, бидејќи првата серија на валути биле замислени како „преодни валути“. Сите серии на валутите имале грб на предната страна и исламска архитектура на надворешната. Веќе следната година бил заменет стариот сом со нов сом, а издадени биле и две сериии на монети. Прво биле ковани на кирилично писмо, а другата серија на латинично. 
Монетите и банкнотите ги издава Централната банка на Узбекистан во следните апоеними: 

* монети: 1, 5, 10, 25, 50, 100 сома 
* банкноти: 1, 3, 5, 10, 25, 50, 100, 200, 500, 1000 сома

## Наводи

*
*

## Надворешни врски

* Централна банка Републике Узбекистан

Категорија:Азиски валути
Категорија:Валути во оптек
Категорија:Валути
Египетска фунта

мини|150px
**Египетска фунта** () (симбол: **E£** или  или **DA**; code: **EGP**) – е валута на Египет. Египетската фунта е поделена на 100 пјастри, односно 1 000 милими. Во домашниот платен промет се означува со скратеницата LE или симболот £.

Во употреба се монети од 5, 10, 20, 25, 50 пјастри и 1 фунта, и банкноти од 5, 10, 25, 50 пјастри и 1, 5, 10, 20, 50, 100, 200, 500 фунти. Ги издава Централната банка на Египет.

## Надворешни врски

*Централна банка на Египет

Категорија:Валути
Категорија:Валути во оптек
Категорија:Африкански валути
Кара Мбоџи

**Сериње Моду Кара Мбоџи** (роден 11 ноември 1989 година) — сенегалски фудбалер, играч од одбрната на Ал-Саилија и на сенегалската репрезентација.

## Клупска кариера
Мбоџи се приклучил на академијата Диамбарс сместена во Дакар, Сенегал на возраст од 15 години. На 2 февруари 2010, тој потпишал за норвешкиот клуб Тромсо. За време на неговите три сезони поминати во Норвешката Премиер лига, тој бил награден за најдобар играч на клубот и двапати за втор најдобар играч во првенството.

На 31 декември 2012, Мбоџи му се приклучил на белгискиот Генк за сума од 1.4 милиони евра. Откако во првата сезона играл стандардно во одбраната на Генк и им помогнал да го освојат Купот на Белгија, неговиот договор бил продолжен до 2018 година.

На 7 август 2015, Мбоџи потпишал за Андерлехт за сума од 4,5 милиони евра, потпишувајќи четиригодишен договор до јуни 2019. Тој останал во Андерлехт три сезони, помагајќи му на клубот да го освои белгиското првенство во сезоната 2016-2017, и Суперкупот на Белгија во летото 2017.

На 30 август 2018, еден ден пред затворањето на летниот трансферен прозорец 2018, Мбоџи се преселил во францускиот Нант на заем до крајот на сезоната 2018–2019. Нант исто така обезбедил опција да потпише траен договор со сенегалскиот играч. Сепак, неговата позајмица завршила предвреме во јануари 2019 година, и Мбоџи се вратил во Андерлехт наведувајќи го недостаток на минутажа како причина за заминување од *канаринците*. До крајот на сезоната, Мбоџи бил стандарден во Андерлехт забележувајќи 17 настапи.

На 20 јули 2019, тој потпишал три годишен договор со катарската екипа Ал-Саилија.

## Репрезентативна кариера
Мбоџи бил дел од Олимписката репрезентација на Сенегал на Олимписките игри 2012. Потоа тој бил повикан и во сениорската репрезентација на Сенегал на Африканскиот куп на нации 2015 каде што тој постигнал гол во ремито 1–1 против Јужна Африка во групната фаза. Тој исто така бил повикан и за Африканскиот куп на нации 2017 каде што исто така бил стрелец во натпревар од групната фаза во победата со 2-0 над Тунис.

Во јуни 2018, тој бил повикан помеѓу 23-цата играчи на Светското првенство 2018 во Русија, но таму не одиграл ниту еден натпревар.

## Титули
#### Генк
***[[Фудбалски куп на Белгија|Куп на Белгија]]** : 1
: 2012-2013

#### Андерлехт
***[[Белгиска Про лига|Белгиско првенство]]** : 1
: 2016-2017
***[[Суперкуп на Белгија]]** : 1
: 2017

## Наводи

## Надворешни врски

*Кара Мбоџи на soccerway 
*Кара Мбоџи на transfermarkt 
*Кара Мбоџи на espn

Категорија:Живи луѓе
Категорија:Сенегалски фудбалери
Категорија:Фудбалери на ФК Генк
Категорија:Фудбалери на ФК Андерлехт
Категорија:Родени во 1989 година
Марокански дирхам

мини|300п|Сто марокански дирхами
thumb|Монети и банкноти на марокански дирхами
**Марокански дирхам** ) (симбол: ** د.م. **; code: **MAD**) – валута на Мароко. Мароканскиот дирхам е поделен на 100 сантима. Во 2007 година инфлацијата изнесувала 2%. Го издава централната банка на Мароко, Банка Ал-Магреб.

Во употреба се монети од 5, 10 и 20 сантими, 1/2 , 1, 2, 5 и 10 дирхами, и банкноти од 20, 50, 100 и 200 дирхами.

## Надворешни врски
*Банка Ал-Магреб

Категорија:Валути
Категорија:Валути во оптек
Категорија:Африкански валути
Катја Паскалева

**Катја Паскалева** (  - ) - бугарска филмска и театарска глумица.

## Животопис
Катја Паскалева е родена на 18 септември 1945 година во градот Петрич, Бугарија. Во 1967 година, дипломирала на Академијата за театарска и филмска уметност, каде Методи Андонов ја подучувал глума. Кариерата ја започнала во театарот Пазарџик, а потоа се приклучила кон екипата на градскиот театар во Софија. Во 1985 година, Паскалева станала дел од познатиот сатиричен театар „Алеко Константинов“ во Софија.

На филм дебитирала со улога во филмот *Понеделник наутро* (1966), кој бил забранет од комунистичкиот режим во тоа време и бил за првпат прикажан во 1988 година. Позната е по улогата Марија во бугарскиот филм *Козји рог* (1972), за која добила позитивна критика. Играла во филмовите *Крајот на песната* (1971), *Вила Зона* (1975), *Матријархат* (1977), *Елегија* (1982), *Ева од третиот спрат* (1987), како и во бројни театарски претстави во театарот „Алеко Константинов“ во Софија.

Починала од рак, во 2002 година, во Софија.

## Наводи

## Надворешни врски
*

Категорија:Луѓе од Петрич
Категорија:Починати во Софија
Кипарска фунта

десно|300px|мини|1 кипарска фунта издадена во 1955 година
thumb|Cyprus one pound note from 1978|десно|300px|мини|1 кипарска фунта издадена во 1955 година
**Кипарска фунта** -  поранешна валута во Република Кипар која се користела само на грчкиот дел од островот како и во базите Акротири и Декелија. Укината е со воведувањето на еврото на 1 јануари 2008 година.

## Надворешни врски
*

Категорија:Валути
Категорија:Европски валути
Категорија:Валути заменети со евро
Категорија:Валути заменети со еврото
Категорија:Поранешни валути
Сандер Арме

**Сандер Арме** (; р. ) — белгиски професионален друмски велосипедист, кој вози за UCI World Tour екипата .

## Животопис
### Детство и аматерска кариера

Роден во Левен, Арме учествувал во велозипедизам, атлетика и скејт во текот на детството. Во 2007 година влегол во белгиската континентална екипа Профел Зиглер. Освоил пет трки во 2007 и шест во 2008 година.

### Професионална кариера

Арме станал професионален возач во 2010 година, потпишувајќи за континенталната екипа . Завршил седми на Стар Бесеже и деветнаесетти на Трката околу Белгија.

По четири години со екипата, Арме се приклучил на  за сезоната 2014. Останал со екипата до крајот на сезоната 2020, пред да се приклучи на . Во ноември 2021 година, Арме потпишал договор со  за сезоната 2022.

## Достигнувања

;2007
: 2. Сиркуит де Валони
: 6. Трка околу Фландрија за млади
;2008
: 4. Меморијал Ван Конингсло
: 8. Флеш Арденес
: 9. Сиркуит де Валони
;2009
: 1. Катекурс
: 1. Флеш Арденес
: 7. Краен пласман Тур де Бретањ
::1. Етапа 4
::1. Етапа 7
;2010
: 7. Краен пласман Етоал де Бесеж
;2012
: 4. Краен пласман Трка околу Норвешка
: 10. Дрејвенкурс Оверејсе
;2013
: 3. Омлоп ван хет Васланд
: 5. Гран при д’Увертир Ла Марсејез
: 6. Класик Волта Лимбург
: 8. Краен пласман Вуелта а Андалусија
;2016
: 1. 20п Планински пласман Тур де Романди
: 5. Краен пласман Трка околу Норвешка
;2017
: Вуелта а Еспања
::1. Етапа 18
::20п Награда за борбеност на етапа 15
: 1. 20п Планински пласман Тур де Романди
: 2. Краен пласман Четири дена Динкерк
: 4. Краен пласман Трка околу Норвешка
;2019
: 9. Краен пласман Трка околу Норвешка
;2020
: 1. Етапа 3a [Тур Поату-Шарант ан Нувел-Аквитан
: 5. Трофео Сера де Трамунтана


=== Распоред на резултатите на големите трки ===



СО = се откажал; — = не учествувал

== Наводи ==


== Надворешни врски ==

* 
* 
* 





[Категорија:Родени во 1985 година
Категорија:Живи луѓе
Категорија:Белгиски велосипедисти
Категорија:Луѓе од Левен
Категорија:Белгиски етапни победници на Вуелта а Еспања
Стана Катиќ

**Стана Катиќ** () - канадско-американска глумица со српско потекло, позната по улогата на Кејт Бекет во ТВ серијата ''Касл.

## Животопис
Стана Катиќ е родена во Хамилтон, во Канада. Нејзините родители биле Срби од Хрватска, кои емигрирале од Југославија во Канада. Има четворица браќа и една сестра. 
По завршување на средното училиште во 1996 година, студирала глума во школата за театар на Гудман во  Чикаго (Chicago's Goodman School of Drama). Зборува повеќе јазици: англиски, српскохрватски, италијански и Француски јазик.

## Наводи

Категорија:Американски глумици
Категорија:Живи луѓе
Калиду Кулибали

**Калиду Кулибали** (роден 20 јуни 1991 година) — сенегалски фудбалер роден во Франција, играч од одбрaната на Челси и на сенегалската репрезентација.

## Титули

### Клупски
#### Мец
***[[Гамбардела куп]]** : 1 
: 2010

#### Генк
***[[Фудбалски куп на Белгија|Куп на Белгија]]** : 1 
: 2012-2013

#### Наполи
*** [[Суперкуп на Италија]]** : 1 
: 2014
*** [[Фудбалски куп на Италија|Куп на Италија]]** : 1 
: 2019-2020

### Репрезентативни
;  Сенегал
*** [[Африкански куп на нации]]** : 1 
: Камерун 2021

### Поединечни
* ИАФ Гран Гала дел Калчо: 4
: Серија А Тим на годината: 2016, 2017, 2018, 2019
* Сенегалски фудбалер на годината: 2
: 2017, 2018
* КАФ Тим на годината: 1
: 2018
* Серија А награди: 1
: Најдобар одбранбен играч: 2018

## Наводи

## Надворешни врски

*Калиду Кулибали на soccerway 
*Калиду Кулибали на transfermarkt 
*Калиду Кулибали на espn 
*Калиду Кулибали на whoscored

Категорија:Живи луѓе
Категорија:Сенегалски фудбалери
Категорија:Фудбалери на ФК Мец
Категорија:Фудбалери на ФК Генк
Категорија:Фудбалери на ФК Наполи
Категорија:Фудбалери на ФК Челзи
Категорија:Француски фудбалери
Категорија:Родени во 1991 година
Дијана Абгар

**Дијана Абгар** (,  – ) - ерменска писателка, дипломат и амбасадор во Јапонија на краткотрајната Република Ерменија во 1918-1920. Таа е првата жена од Ерменија дипломат, и веројатно првата жена која била назначена за дипломатска функција.

## Животопис
Дијана Абгар, чие крстено име било Гајана, е родена во Рангун, Британска Бурма (денес Јангон, Мјанмар) на 12 октомври 1859 година. Нејзиниот татко имал индиско-ерменско потекло, кој мигрирал во југоисточна Азија од Персија. Нејзината мајка потекнувала од семејство од Иран. Дијана била најмладото од седумте деца во семејството. Детството го поминала во Калкута, каде се школувала. Течно зборувала англиски, еременски и хиндустански јазик. Се омажила со Михаел Абгар.

Во 1891 година, Дијана и нејзиниот сопруг се преселиле во Јапонија заради проширување на семејниот бизнис. Имале пет деца, од кои само три преживеале.

Дијана Абгар очинала во утрото на 8 јули 1937 во Јокохама.

## Дипломатска кариера
Кога Република Ерменија прогласила независност на 28 мај 1918 година, не била призната како држава од никого. Сепак, во 1920 година, поради напорите што ги вложила Дијана Абгар, Јапонија била првата држава која ја признала независноста на Ерменија. Поради овие заслуги, Дијана Абгар се здобила со титулата „почесен конзул во Јапонија“. Со ова, Дијана Абгар станала првата ерменска жена дипломат. Во 1920-те години, кога Ерменија влегува во составот на СССР, нејзината функција била укината.

## Дела
Откако синот го презел семејниот бизнис, Дијана Абгар имала повеќе слободно време, што го посветила на хуманитарната, книжевната и дипломатската кариера. Соработувала со бројни списанија и весници, меѓу кои: „Јапонскиот гласник“, „Далечниот Исток“, „Јапонски службен весник“, и „Еремнија“ (подоцна прекрстен во „Нова Ерменија“). Најчесто пишувала за ерменските настани во рамките на Отоманското Царство. До 1920 година, таа напишала девет книги посветени на ерменскиот геноцид. Исто така пишувала статии за меѓународните односи и влијанието на империјализмот врз глобалниот мир.

## Наводи

Категорија:Ерменски писатели
Категорија:Ерменски политичари
Категорија:Жени во политиката
Маурисио Почетино

**Маурисио Роберто Почетино** (; роден на 2 март 1972) — поранешен аргентински фудбалер, играч од одбраната. Тој е и поранешен репрезентативец на Аргентина. Во моментов тој е менаџер на екипата на Тотенхем од Лондон.

Тој помина 17 години како професионален играч, каде што најголем дел од својата кариера настапувал за Еспањол при што забележал 275 натпревари и 13 постигнати голови.. Тој исто така настапувал за два француски клуба, Париз Сен Жермен и Бордо, како и аргентинскиот Њувел Бојс каде што ја започнал професионалната кариера. Бил дел и од фудбалската репрезентација на Аргентина на Светското првенство во 2002 година и на Копа Америка во 1999 година.

Почетино ја започна својата менаџерска кариера во Еспањол во јануари 2009 година, останувајќи на тренерското емсто 4 години. Потоа тој ја продолжил кариерата во Премиер Лигата во тимот на Саутемтон, а од 2015 година е на кормилото на Тотенхем. Во првата сезона во тимот на Тотенхем, тој го освоил второто место во Премиер лигата, веднаш зад сензацијата Лестер Сити, кој станал шампион во сезоната 2015/2016 година.

## Наводи

## Надворешни врски

*
*
*
*
*

Категорија:Аргентински фудбалери
Категорија:Фудбалери на ФК Еспањол
Категорија:Фудбалери на ФК Париз Сен Жермен
Категорија:Фудбалери на ФК Бордо
Категорија:Живи луѓе
Категорија:Родени во 1972 година
Трка околу Франкфурт 2017

**Трка околу Франкфурт 2017** (службено: **Ешборн-Франкфурт — Околу Финанцплац 2017**) — 55. издание на велосипедската еднодневна трка Трка околу Франкфурт, која се одржала на 1 мај како дваесетти настан во сезоната на Светската турнеја. Ова било прво издание на трката во календарот на Светската турнеја.

Трката била освоена од возачот на , Александер Кристоф, по силното влечење и помош од колегата Рик Цабел; Кристоф завршил неколку должини на тркалото пред најблискиот соперник, освојувајќи ја трката по третпат, изедначувајќи го рекордот на Ерик Цабел, татко му на Рик. Рик Цабел успеал да заврши како втор, додека подиумот бил заокружен од уште еден германски возач, Џон Дегенколб од екипата .

## Рута

Трката започнала во Ешборн и завршила во Франкфурт на Мајна, минувајќи низ нискиот планински венец Таунус северозападно од Франкфурт. Главни потешкотии биле искачувањата на Фелдберг, Руперсхајн и Мамолсхајн. Трката завршувала со три круга од 4,5 километри во средиштето на Франкфурт, а целта била пред Старата опера. Целата должина на трката била 215,7 километри.

## Екипи

Како нов настан на Светската турнеја, сите UCI World Tour екипи биле поканети на трката, но не биле обврзани да учествуваат. Со тоа, единаесет од осумнаесетте екипи избрале да учестуваат. Дополнително биле поканети и осум професионални континентални екипи, како и германската национална екипа, со што на трката настапиле вкупно 20 екипи.

## Поредок
### Завршен пласман

## Наводи

### Извори

* 

## Надворешни врски
* 
* 

Категорија:Трка околу Франкфурт
Категорија:Светска турнеја на UCI 2017
Категорија:Германија во 2017 година
Тур де Романди 2016

**Тур де Романди 2016** (именувана и како **Трка околу Романди**) — 70. издание на велосипедската етапна Тур де Романди, која се одржала помеѓу 26 април и 1 мај како четиринаесетти настан во сезоната на Светската турнеја.

Трката имала шест етапи. Првата била пролог (поединечен хронометар); петте етапи кои следувале имале две завршници на нагорнина и уште еден ридест хронометар.

## Рута

## Екипи

Бидејќи Тур де Романди е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Две други професионални континентални екипи биле дополнително поканети и на трката настапиле вкупно 20 екипи.

## Поредок

На Тур де Романди 2016 биле доделувани четири различни маички. За генералниот пласман, пресметуван преку додавање на завршните времиња на секој велосипедист по секоја етапа и временски бонуси на етапите — десет секунди за етапниот победник, шест секунди за второпласираниот и четири секунди за третопласираниот. Немало временски бонуси на средните спринтови. Предводникот на пласманот ја добивал жолтата маичка. Овој пласман се сметал за најважен на Тур де Романди 2017 и победникот на овој пласман се сметал за победник на трката.

Дополнително, постоел и пласман за млад возач, кој се наградувал со бела маичка. Овој пласман се пресметувал на ист начин како генералниот пласман, но само возачите родени на и по 1 јануари 1990 можеле да учествуваат во пласманот.

Исто така, постоел и планински пласман, каде се доделувала розовата. Во планинскиот пласман, бодови се добиваат доколку велосипедистите се искачат на некое искачување пред другите велосипедисти, така што повеќе бодови има на повисоките категоризирани искачувања; постоеле петнаесет категоризирани искачувања, поделени во три различни категории. На искачувањата од прва категорија, првите петорица возачи добивале бодови; првиот освојувал 12 бода. Бодови добивале исто така првите пет возачи на искачувањата од втора категорија, иако победникот освојувал само 8 бода. На искачувањата од третата категорија, само првите четворица возачи добивале бодови, а првиот меѓу нив добивал 5 бода.

Постои и бодовен пласман. На секоја од етапите постоеле два средни спринта. Првиот возач на овие спринта освојувал шест бода, вториот возач три бода и третопласираниот еден бод. Немало бодови за етапните завршници. Победникот во пласманот ја добивал зелената маичка.

Последен поединечен пласман била наградата за борбеност. По секоја друмска трка, жирито избирало еден возач на основа на покажаното и напорот на етапата. Возачот го добивал црвениот број на следната етапа. По последната етапа, жирито го бирало најборбениот возач на целата трка.

Постоел и пласман за екипите, каде времињата на тројцата најдобри велосипедисти по екипа на секоја екипа се додаваат заедно. Водечката екипа на крајот на трката е екипата со најниско вкупно време и секој член на победничката екипа добива маичка со жолт број на завршниот подиум.

## Наводи

## Надворешни врски
* 
* 
* 

Категорија:Тур де Романди
Категорија:Светска турнеја на UCI 2016
Категорија:Швајцарија во 2016 година